Onsdag gæstede socialdemokraternes formand Mette Frederiksen Nordjylland. Og det første sted – og måske også mest aktuelle sted – var på færgehavnen i Frederikshavn. Og grunden til dagens tur rundt i regionen starter der, er fordi man her ser konsekvenserne af den skærpede grænsekontrol til nabolandet Sverige. - Der sker jo rigtig mange ting grundet flygtningesituationen, og jeg ville gerne ud og se, hvordan man håndterer det her i Nordjylland, siger Mette Frederiksen. I Frederikshavn har færgeselskabet Stena Line kontrolleret passagernes legitimation, siden Sverige skærpede grænsekontrollen tilbage i november. Det har fungeret uden problemer. - Det der er slående, når man står her i Frederikshavn, Det er jo, hvordan personalet på helt rolig og ordentlig vis beder vise pas og papir, og det fungerer faktisk rigtig godt, sagde den socialdemokratiske formand Mette Frederiksen. Turen rundt i Nordjylland fortsætter til en børneinstitution i Sæby, Kvarterets Hus i Vangen i Nørresundby og slutter i Mette Frederiksens egen fødeby Aalborg.

Opsummering:
I dag gæstede socialdemokrater